CELEX: C2007/140/10
Language: el
Date: 2007-06-23 00:00:00
Title: Υπόθεση C-33/07: Αίτηση για την έκδοση προδικαστικής αποφάσεως, την οποία υπέβαλε το Tribunal Dâmboviţa (Ρουμανία) στις 24 Ιανουαρίου 2007 — Ministerul Administraţiei şi Internelor — Direcţia Generală de Paşapoarte Bucureşti κατά Gheorghe Jipa

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/6
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Dâmboviţa (Ρουμανία) στις 24 Ιανουαρίου 2007 — Ministerul Administraţiei şi Internelor — Direcţia Generală de Paşapoarte Bucureşti κατά Gheorghe Jipa
   (Υπόθεση C-33/07)
   (2007/C 140/10)
   Γλώσσα διαδικασίας: η ρουμανική
   Αιτούν δικαστήριο
   Tribunal Dâmboviţa
   Διάδικοι στην υπόθεση της κύριας δίκης
   
      Ενάγoν: Ministerul Administraţiei şi Internelor [Υπουργείο Δημόσιας Διοίκησης και Εσωτερικών] — Direcţia Generală de Paşapoarte Bucureşti [Γενική Διεύθυνση Διαβατηρίων Βουκουρεστίου]
   
      Εναγόμενος: Gheorghe Jipa
   Προδικαστικά ερωτήματα
   
               1)
            
            
               Ερωτάται αν το άρθρο 18 της Συνθήκης για την ίδρυση της Ευρωπαϊκής Κοινότητας (ενοποιημένη έκδοση της Συνθήκης για την ίδρυση της Ευρωπαϊκής Κοινότητας, η οποία δημοσιεύθηκε στην Επίσημη Εφημερίδα, τεύχος C 325 της 24.12.2002) έχει την έννοια ότι προσκρούουν σ' αυτό τα παρεμβαλλόμενα σχετικά με την άσκηση του δικαιώματος της ελεύθερης κυκλοφορίας των προσώπων εμπόδια της ρουμανικής νομοθεσίας (δυνάμει των άρθρων 38 και 39 του νόμου 248/2005, περί του καθεστώτος της ελεύθερης κυκλοφορίας των Ρουμάνων πολιτών στην αλλοδαπή).
            
         
               2)
            
            
               
                           α)
                        
                        
                           Ερωτάται αν οι διατάξεις των άρθρων 38 και 39 του νόμου 248/205 (εθνική νομοθεσία) συνιστούν εμπόδιο στην κατοχυρωμένη με το άρθρο 18 της Συνθήκης ελεύθερη κυκλοφορία των προσώπων, καθόσον παρεμποδίζουν ένα πρόσωπο (Ρουμάνο πολίτη και ήδη πολίτη της Ένωσης) να κυκλοφορεί ελεύθερα εντός άλλου κράτους (εν προκειμένω μέλος της Ευρωπαϊκής Ένωσης).
                        
                     
                           β)
                        
                        
                           Ερωτάται αν κράτος μέλος της Ευρωπαϊκής Ένωσης (εν προκειμένω η Ρουμανία) δύναται να προβλέψει περιορισμό της ασκήσεως της ελεύθερης κυκλοφορίας των πολιτών του στην επικράτεια άλλου κράτους μέλους.
                        
                     
         
               3)
            
            
               
                           α)
                        
                        
                           Ερωτάται αν η κατά την εθνική διάταξη –πράξη της Κυβερνήσεως 825/2005, περί εγκρίσεως της Συμφωνίας μεταξύ της Κυβερνήσεως της Ρουμανίας, αφενός, και των Κυβερνήσεων του Βασιλείου του Βελγίου, του Μεγάλου Δουκάτου του Λουξεμβούργου και των Κάτω Χωρών, αφετέρου, περί επανεισδοχής προσώπων τελούντων σε κατάσταση παρανομίας (δυνάμει της οποίας διατάχθηκε η επανεισδοχή του εναγομένου τελούντος σε κατάσταση «παράνομης διαμονής»)– «παράνομη διαμονή» εμπίπτει στους λόγους «δημόσιας τάξεως» ή «δημόσιας ασφαλείας», όπως προβλέπει η διάταξη του άρθρου 27 της οδηγίας 2004/38/ΕΚ (1), ώστε να υφίσταται η δυνατότητα λήψεως περιοριστικών της ελεύθερης κυκλοφορίας ενός τέτοιου προσώπου μέτρων.
                        
                     
                           β)
                        
                        
                           Σε περίπτωση κατά την οποία η απάντηση επί του προηγουμένου ερωτήματος είναι καταφατική, ερωτάται αν οι διατάξεις του άρθρου 27 της οδηγίας 2004/38/ΕΚ, του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, έχει την έννοια ότι τα κράτη μέλη δύνανται να θέτουν περιορισμούς στην ελεύθερη κυκλοφορία και στη διαμονή των πολιτών της Ένωσης για λόγους «δημόσιας τάξεως» και «δημόσιας ασφαλείας» άνευ ετέρου και χωρίς να αναλύεται η «συμπεριφορά» του ενδιαφερομένου.
                        
                     
         
      (1)  EE L 158, σ. 77.